Yezh SOV

Er yezhoniezh e vez implijet an termen yezh SOV evit komz eus yezh ganti da frammadur kevreadurezhel diazez an urzh rener ("S") - renadenn ("O") - verb ("V"). Anvet e vez ivez yezh AOV, da lâret eo graer ("A") - renadenn - verb.

 Yezhoù SOV dre ar bed 
Homañ eo an urzh kavet an aliesañ e-touez yezhoù ar bed hag a-gevret gant an urzh SVO e vez implijet gant 75% eus holl yezhoù ar bed. 

Implijet e vez an urzh SVO gant yezhoù eus meur a familh-yezh, en o zouez an ainoueg, an amhareg, an asameg, an armenieg, an aymareg, an euskareg, ar banglaeg, ar burmeg, ar bourouchaskeg, an hindeg an hopieg, an hungareg, ar japaneg, ar c'hannadeg, ar c'horeaneg, ar c'hurdeg, al latin, ar manchoueg, ar mongoleg, an navac'hoeg, an nepaleg, an nivc'heg, an nobineg, ar pachtoueg, ar perseg, ar pandjabeg, ar c'hetchwaeg, ar sañskriteg ar serieg, ar sinhaleg, ar somalieg hag an darn vrasañ eus ar yezhoù kouchitek all, an tamileg, an tibeteg, an telougoueg, ar yezhoù turkek, ar youkagireg hag an darn vrasañ eus ar yezhoù kaokazek.

 Perzhioù yezhadurel 

Techet eo ar yezhoù SOV d'ober gant lerc'hennoù kentoc'h evit gant araogennoù.

Peurliesañ e vez lec'hiet ar verboù skoazell da heul ar verb pennañ.

Alies ivez e vez lec'hiet ar raganvioù diskouezañ dirak an anvioù-kadarn a glota gante.

 Doareoù 

Daoust ha ma n'eo ket gwall splann an diforc'h atav, oc'h implijout meur a yezh SOV ar merkadur doubl, e c'heller o isrannañ e daou doare pennañ:

 Yezhoù implijet gante ar spisaermerkadur: implijet gante kentoc'h troadoù stag ouzh an anvioù evit lakaat an diforc'h etre arguzenn ar rener ha hini ar renadenn. Peurliesañ e vez lec'hiet an anvioù-gwan hag an niveroù dirak an anvioù-kadarn a glota gante hag implijet e vez gante dreist-holl, hag a-wezhoù nemetken, lostgerioù e lec'h rakgerioù. Da skouer: ar japaneg hag an tamileg;

 Yezhoù implijet gante ar pennmerkadur: implijet gante kentoc'h kengerioù stag ouzh ar verboù evit lakaat an diforc'h etre arguzenn ar rener ha hini ar renadenn. Implijet e vez ante koulz rakgerioù ha lostgerioù. Verb-heñvel e peurliesañ an anvioù-gwan er yezhoù evel-hen, ha neuze e vezont lec'hiet war-lerc'h an anv dre vras. Peurliesañ e teu an niveroù hag ar spisaerion all da heul an anv a glota gante. Da skouer: an navac'hoeg hag ar serieg.

 Skouerioù 

 Japaneg 

Ur yezh daspegel eo ar japaneg.

 Frazenn 私は箱を開けます。 Ger-ha-ger 私  は  箱  を  開けます。 Romaji watashi  wa  hako  o  akemasu. Dielfennadur me  (tema)  boest  (renadenn)  digeriñ Arc'hwelioù Rener Renadenn Verb E Brezhoneg Digeriñ a ran ar voest/ar boestoù.
は (wa): Merk an tema
を (o): Merk ar renadenn

 Koreaneg 

 Frazenn 나는 상자를 엽니다. Ger-ha-ger 나 는  상자  를  엽니다. Romaja na  neun  sangja  reul  yeomnida. Dielfennadur me  (tema)  boest (renadenn)  digeriñ Arc'hwelioù Rener Renadenn Verb Troidigezh Digeriñ a ran ar voest.
 는 (neun)/은 (eun): Merk an tema
 를 (reul)/을 (eul): Merk ar renadenn

 Burmeg 

Ur yezh dezrannel eo ar burmeg.

 Frazenn  Ger-ha-ger            Treuzskrivadur nga  ga.  se'ku bu: gou  hpwin.  de Dielfennadur me  (rannig)1  boest  (rannig)2  digor (rannig)3 Arc'hwelioù Rener Renadenn Verb E brezhoneg Digeriñ a ran ar voest.
1 Merk lerc'hiennel troad ar rener.2 Merk lerc'hiennel troad ar renadenn.3Rannig, merk an amzer-vremañ.

 Euskareg 

Ur yezh ergativel-absolutivel eo an euskareg.

 Frazenn Martinek egunkariak erosten dizkit. Ger-ha-ger Martinek  engukariak  erosten dizkit Dielfennadur Martin (ergativel)  kelaouennoù (absolutivel)  pren anezhe.evidon  Arc'hwelioù Rener  Renadenn  Verb + verb-skoazell E brezhoneg Martin a bren kelaouennoù evidon.

 Latin 

Ur yezh enteuzel eo al latin, implijet gantañ meur urzh disheñvel. SOV eo an urzh diazez avat.

 Frazenn Servus puellam amat Ger-ha-ger Servus  puellam  amat Dielfennadur Sklav (nom.)  plac'h (akuz.)  kar Arc'hwelioù Rener Renadenn  Verb E brezhoneg Karout a ra ar/ur sklav ar/ur plac'h.

 Pachtoueg 

 Frazenn .زه کار کومGer-ha-ger زه  کار  کوم Dielfennadur زه (raganv rener: "me")  کار (anv: "labour")  کوم (verb: "gran") Arc'hwelioù Rener  Renadenn  Verb E brezhoneg Ober a ran al labour.

 Daveoù 

 Gwelit ivez: 
 Yezh OSV
 Yezh OVS

SOV